2013թ.-ի դեկտեմբերին, երբ Թուրքիայի վարչապետ Ռեջեփ Թայիփ Էրդողանը ելույթ էր ունենում Ստամբուլում, նրա որոշ կողմնակիցներ հագել էին շապիկներ, որոնց վրա կարելի էր կարդալ՝ «Մա՛րդ, մենք գալիս ենք քո հետքերով»: Սա հիշեցնում է հայտնի քեմալիստական կարգախոսը` «Մեր հա՛յր, մենք գալիս ենք քո հետքերով»: Սա և շատ այլ քայլեր վկայում են, որ ժամանակակից Թուրքիայում փորձ է արվում ստեղծել մեկ այլ անհատի` Էրդողանի անձի շուրջ պաշտամունք: Նրա մասին նկարահանվում են ֆիլմեր, գրվում են գրքեր, ստեղծվում են նրան գովերգող արվեստի գործեր: Գրեթե ամենուր կարելի է տեսնել նրա պատկերով պաստառներ, դրոշներ, արձաններ, նրա անունով են կոչվել մի շարք հաստատություններ[vii]: